দুই যুগে যুগান্তর
দেখতে দেখতে দুইটি যুগে পড়ল যুগান্তর,
জুড়ে থাকুক  যুগান্তরে পাঠকের অন্তর। 
সব বাধায় না হোক মোদের গতি-মন্থর,
যুগান্তরের সত্য বলা চলবে নিরন্তর।







সত্য বচন, শব্দ-চয়ন লিখি মোরা নির্ভয়ে,
যুগান্তরই কথা বলে যায় গণমানুষের হয়ে।
অসত্যেরা এক এক করে দুর হয় যায় ক্ষয়ে ক্ষয়ে,
আলোর পথের দিশা হয়ে যুগান্তর যায় রয়ে।




লেখনীতে আর বাণীতে মোদের শব্দেরা ক্ষুরধার,
হিংসার সনে নয় আমাদের আপোষ কিংবা হার।
যুগের সঙ্গে ছুটে চলাই মোদের অহংকার,
সময়ের সঙ্গে সংবাদই হোক আসল অঙ্গীকার।
কর্মে-কথায়-লেখায় মোরা সিক্ত হব পাঠকের মনে,
আলোর গতির দ্যুতি তবে ছড়াবে জনে জনে।
চিন্তা কিংবা চেতনার খেলা খেলব ক্ষণে ক্ষণে,
যুগান্তরই বিজয়ীর হাসি হাসবে এই ভূবনে।
যুগ থেকে যুগ যুগান্তরে, আমরা আছি পাঠকের তরে,
রাত পোহালেই ভোরের আলোয় আমরা আসি তাদের ঘরে।
খবরের খোঁজে যুগান্তর দিনে রাতে ঘুরে-ফিরে,
শত-শতাব্দী থাকব মোরা পাঠকের অন্তর জুড়ে।

দেখতে দেখতে দুইটি যুগে পড়ল যুগান্তর,
জুড়ে থাকুক যুগান্তরে পাঠকের অন্তর।
সব বাধায় না হোক মোদের গতি-মন্থর,
যুগান্তরের সত্য বলা চলবে নিরন্তর।